Nafarroako Parlamentuko Mahaiak, 2020ko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Aguirre Oviedo jaunak aurkeztutako galdera, udal-titulartasuneko haur-eskola publikoetarako errefortzu gisa langileak kontratatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko azaroaren 2an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Jorge Aguirre Oviedo jaunak, Legebiltzarreko Erregelamenduak ezarritakoaren babesean, honako galdera hau egiten du, Hezkuntzako kontseilariak Osoko Bilkuran ahoz erantzun dezan:

Duela gutxi jakin dugu Nafarroako Gobernuak 1,3 milioi euro bideratu dituela udal titulartasuneko haur-eskola publikoetarako errefortzu gisa langileak kontratatzeko. Hori dela-eta, honako galdera hau egiten dugu:

Nafarroako Gobernuak zer balorazio egiten du arestian aipatutako neurri hori dela-eta, eta nola eraginen die haur-eskolei eta toki entitateei?

Iruñean, 2020ko urriaren 26an

Foru parlamentaria: Jorge Aguirre Oviedo